– Кожны дзень я заходжу ў краму, каб набыць малочную прадукцыю. Заўсёды бяру малако і смятану толькі Лепельскага малочнакансервавага камбіната. Лічу, што гэтыя прадукты з Лепеля самыя смачныя. Дзецям бяру малако з вышэйшым працэнтам тлустасці, сабе – з ніжэйшым. Са сметанковага масла аддаю перавагу “Ласкаваму лету”, а вось тваражкі з цукрам і без – зноў толькі лепельскія. Якасць – выдатная, смак – таксама. Ды наша прадукцыя цэніцца ўсюды. Не так даўно была ў Маскве і бачыла, што беларускі тварог рознага віду і там не залежваецца, а глыбоцкая “згушчонка” ўвогуле ідзе нарасхват.